**Obavještenje za klijente**

**Erste banka uvodi novi servis obavještenja Erste info**

Poštovani klijenti,

Obavještavamo vas da će od 20. decembra 2020. godine Erste SMS servis biti zamijenjen naprednijim Erste info servisom, koji omogućava prijem obavještenja o promjenama i raspoloživom stanju\* na svim platnim računima/karticama\*\* u realnom vremenu, putem kanala koje klijent može sam odabrati: SMS, Viber, email.

Erste info servis će biti automatski omogućen svim klijentima koji su korisnici dosadašnjeg Erste SMS servisa, bez potrebe za posebnom aktivacijom. Klijenti koji nijesu koristili SMS servis, a žele da koriste Erste info, taj servis mogu aktivirati bez dolaska u filijalu banke na platformi elektronskog bankarstva NetBanking, a ukoliko ne koriste Erste elektronsko bankarstvo, dolaskom u najbližu filijalu Erste banke.

**Koje su prednosti Erste info servisa po računu/platnim karticama**?

Korišćenje Erste info usluge nudi značajne prednosti i/ili olakšice, a neke od njih su:

* mogućnost odabira kanala isporuke: SMS, Viber, email
* mogućnost ugovaranja za transakcione račune u domaćem i međunarodnom platnom prometu i račune revolving kredita
* mogućnost slanja obavještenja na brojeve crnogorskih i inostranih operatera
* mogućnost odabira perioda slanja obavještenja (0-24h, 08-22h) i jezika (CG, ENG)
* mogućnost definisanja iznosa transakcije iznad kojeg će se slati obavještenje o prilivu ili odlivu
* mogućnost ugovaranja usluge za punomoćnike po računu fizičkih lica
* mogućnost ugovaranja usluge za više korisnika po računu i odabira obima usluge (sve transakcije i samo po platnoj kartici) za poslovne subjekte

**Koji su uslovi za korišćenje Erste info servisa?**

Da biste mogli koristiti Erste info servis, potrebno je da imate otvoren transakcioni račun u nacionalnom ili međunarodnom platnom prometu i/ili jednu od platnih kartica Erste banke (debitna ili kreditna platna kartica).

**Koje vrste usluga postoje u okviru Erste info servisa?**

U okviru Erste info servisa možete birati:

SMS+Viber+eMail - poruka o promjeni po računu se šalje putem dva kanala:

* Vibera kao primarnog kanala, odnosno putem SMS-a ukoliko je korisnik nedostupan na Viberu u momentu slanja poruke
* Putem emaila

SMS+Viber – poruka o promjeni po računu se šalje putem Vibera kao primarnog kanala, odnosno putem SMS-a ukoliko je korisnik nedostupan na Viberu u momentu slanja poruke

# SMS – poruka o promjeni po računu se šalje putem SMS kanala

SMS+eMail – poruka o promjeni po računu se šalje putem dva kanala: SMS-a i e-maila

Erste info eMail – poruka o promjeni po računu se šalje samo putem emaila

**Kako ugovoriti Erste info servis za poslovne subjekte?**

Erste info servis se ugovara predajom popunjene i ovjerene [Pristupnice](https://www.erstebank.me/content/dam/me/ebmn/www_erstebank_me/documents/CorporatePDF/SMS%20servis%20za%20poslovne%20subjekte_EBSMSA02.pdf) u filijali Banke ili u okviru taba Usluge u okviru NetBanking aplikacije. Više informacija na ovom [linku](https://bit.ly/3nautef)

**Kako ugovoriti Erste info servis za fizička lica?**

Erste info servis se ugovara predajom popunjene Pristupnice na šalteru banke ili putem NetBanking usluge. Više informacija o usluzi na ovom [linku](https://bit.ly/3qJXKyt)

**Koliko košta Erste info servis?**

Cijena Erste info servisa dostupna je u [Tarifniku](https://www.erstebank.me/sr_ME/stanovnistvo/Alati/tarife-i-naknade).

U promotivnom periodu, klijentima koji koriste SMS obavještenja i Viber obavještenja, Viber kanal neće biti naplaćivan.

# \*Napomena: SMS obavještenja po platnom računu će već od 14. decembra 2020. osim informacije o vrijednosti, mjestu transakcije i datumu, sadržati informaciju o raspoloživom iznosu umjesto do sada informaciju o iznosu gotovine na računu klijenta. Raspoloživi iznos u sebi sadrži iznos gotovine na računu uvećanu za iznos neiskorišćenog dijela dozvoljenog prekoračenja (minusa), ukoliko klijent ima ugovoreno dozvoljeno prekoračenje po računu.

# \*\*Napomena: Trenutno, sve poruke o transakcijama nastalim korišćenjem platne kartice biće isporučene isključivo putem SMS-a. Poruke koje se odnose na promjene po računima, biće isporučivane i SMS i Viber kanalom.